pythainlp/thai-wiki-dataset-v4 huggingface dataset:
ชาวซิกข์

ซิกข์ ("sikkh",) เป็นบุคคลที่นับถือศาสนาซิกข์ ศาสนาเอกเทวนิยมที่มีต้นกำเนิดในภูมิภาคปัญจาบช่วงปลายคริสต์ศตวรรษที่ 15 ตามคำสอนของคุรุนานัก ศัพท์ "ซิกข์" มีต้นกำเนิดจากคำว่า "śiṣya"  หมายถึง 'สาวก' หรือ 'ลูกศิษย์'
โดยทั่วไปชายชาวซิกข์มักมีชื่อกลางหรือนามสกุลเป็น "สิงห์" ('สิงโต/กษัตริย์') แม้ว่าผู้ที่มีชื่อสิงห์ทั้งหมดไม่จำเป็นต้องนับถือศาสนาซิกข์เสมอไป เช่นเดียวกันกับหญิงชาวซิกข์มักมีชื่อกลางหรือนามสกุลเป็น "Kaur" ('เจ้าหญิง') ชาวซิกข์ที่ได้รับ"อมฤตสัญจาร" ('การชำระล้างบาปด้วยขัณฑา') จะมีชื่อเรียกเป็นชาวซิกข์ขาลสาอมฤทธิ์ธารี (Khalsa Amritdhari Sikhs) และจะต้องมี ก 5 ประการ ติดตัวตลอดเวลา:
ภูมิภาคปัญจาบในอนุทวีปอินเดียถือเป็นจุดกำเนิดของศาสนาซิกข์ เคยถูกปกครองโดยชาวซิกข์ในคริสต์ศตวรรษที่ 18 ถึงคริสต์ศตวรรษที่ 19 ปัจจุบัน รัฐปัญจาบในภาคตะวันตกเฉียงเหนือของประเทศอินเดียมีประชากรส่วนใหญ่เป็นชาวซิกข์ และมีสังคมซิกข์จำนวนมากทั่วโลก มีหลายประเทศที่ยอมรับศาสนาซิกข์เป็นศาสนาที่กำหนดตามสำมะโน เช่นสหราชอาณาจักร และใน ค.ศ. 2020 ชาวซิกข์ถือเป็นกลุ่มชาติพันธุ์ต่างหากในสหรัฐ
วัดสระกระเบื้อง (จังหวัดกาญจนบุรี)

วัดสระกระเบื้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนแสลบ อำเภอห้วยกระเจา จังหวัดกาญจนบุรี
วัดสระกระเบื้อง ไม่ทราบประวัติความเป็นมาที่แน่ชัด แต่จากหลักฐานสถาปัตยกรรมที่พบ สันนิษฐานว่าสร้างมาตั้งแต่สมัยอยุธยาตอนปลาย เป็นวัดร้างมายาวนาน มีการขุดพบพระพุทธรูปปางนาคปรกเก่าแก่ข้างอุโบสถหลังเก่า กรมการศาสนาระบุตั้งวัดเมื่อวันที่ 10 มิถุนายน พ.ศ. 2529 ได้รับพระราชทานวิสุงคามสีมาเมื่อวันที่ 9 มกราคม พ.ศ. 2547
วัดสระกระเบื้องประกอบด้วยโบราณสถานและโบราณวัตถุที่สำคัญ ได้แก่ เจดีย์ทรงเครื่องย่อมุมสมัยอยุธยาตอนปลาย มีชุดฐานสิงห์จำนวน 3 ฐาน องค์ระฆังหักหายแต่สันนิษฐานว่าคงเป็นองค์ระฆังเพิ่มมุม บัวทรงคลุ่มและส่วนของปล้องไฉนที่หักลงมาด้านล่าง อุโบสถมหาอุด ปัจจุบันเหลือเพียงฐานและผนังอาคารเท่านั้น มีฐานเขียงรองรับบัวคว่ำบัวหงาย พระปรางค์องค์ปัจจุบันสันนิษฐานว่าได้รับการบูรณะใหม่ในสมัยรัตนโกสินทร์ ส่วนฐานของพระปรางค์เป็นฐานสิงห์ 3 ฐาน ส่วนกลางเป็นเรือนธาตุ มีซุ้มจระนำทั้ง 4 ด้าน ส่วนหน้าบันของกรอบซุ้มประดับเครื่องถ้วยลายครามสันนิษฐานว่ามีการประดับเพิ่มเติมภายหลังในสมัยรัตนสินทร์ ส่วนยอดปรางค์ประดับด้วยกลีบขนุน 3 ชั้น ถัดจากนั้นเป็นกลีบมะเฟือง
วัดวิเศษวานิช

วัดวิเศษวานิช เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสมอโคน อำเภอบ้านตาก จังหวัดตาก
วัดวิเศษวานิชสร้างขึ้นเป็นวัดตั้งแต่ประมาณ พ.ศ. 2303 ในสมัยอยุธยาตอนปลายถึงกรุงธนบุรี เดิมมีนามเรียกกันว่า วัดหลวง เนื่องจากหลวงหรือทางราชการเป็นผู้จัดสร้างขึ้นมาเป็นวัดแรกของตำบลสมอโคน ต่อมาก็มีผู้เรียกนามวัดนี้ว่า วัดกลาง เนื่องจากวัดตั้งอยู่กลางหมู่บ้านของตำบล วัดตั้งอยู่ริมฝั่งแม่น้ำปิงเป็นร่องน้ำลึกมีการนำสินค้ามาค้าขายจอดเรือพักแรมเป็นประจำ เป็นร่องน้ำลึกพ่อค้าต่างถิ่นนำสินค้ามาค้าขายแลกเปลี่ยนนำเรือจอดพักแรมเป็นประจำ ทำให้ภายหลังได้เปลี่ยนนามวัดมาเป็น "วัดวิเศษวานิช" วัดได้รับพระราชทานวิสุงคามสีมาประมาณ พ.ศ. 2403 ได้รับพระราชทานวิสุงคามสีมาครั้งหลังเมื่อวันที่ 17 มกราคม พ.ศ. 2541
อุโบสถเก่าของวัดมีสภาพทรุดโทรม ไม้โครงสร้างหลังคาหักเหลือเป็นหลักฐานเล็กน้อย แนวผนังมีต้นไม้ขึ้นตามผนังรากไม้ชอนไช ทำให้ผนังแตกแยกสภาพแวดล้อม ทางวัดได้สร้างอุโบสถหลังใหม่ใกล้เคียงหลังเก่า
วัดเกาะลาน

วัดเกาะลาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสมอโคน อำเภอบ้านตาก จังหวัดตาก มีที่ดินตั้งวัดเนื้อที่ 6 ไร่ 39 ตารางวา
วัดเกาะลานสร้างขึ้นเป็นวัดตั้งแต่ประมาณ พ.ศ. 2420 สร้างขึ้นเพราะแต่เดิมประชาชนได้เดินทางไปทำบุญที่วัดวิเศษวานิชซึ่งมีระยะห่างออกไปประมาณ 2 กิโลเมตร แต่มีความยากลำบากในการคมนาคม ประกอบกับมีประชาชนหนาแน่นมากขึ้น จึงได้พร้อมใจกันจัดสร้างวัดขึ้นมาอยู่ทางตอนใต้ของหมู่บ้าน บริเวณที่ตั้งวัดเป็นเกาะใหญ่เกาะหนึ่งที่บริเวณภูเขามีต้นลานอยู่บ้าง จึงเรียกว่า "วัดเกาะลาน" แต่ประชาชนนิยมเรียกว่า วัดใต้ ได้รับพระราชทานวิสุงคามสีมาเมื่อวันที่ 20 พฤษภาคม พ.ศ. 2444 เขตวิสุงคามสีมากว้าง 30 เมตร ยาว 50 เมตร ได้ผูกพัทธสีมาเมื่อวันที่ 15 มิถุนายน พ.ศ. 2449
พื้นที่ตั้งวัดเป็นที่ราบอยู่ริมแม่น้ำปิง อาคารเสนาสนะที่สำคัญ ได้แก่ อุโบสถกว้าง 5.50 เมตร ยาว 13.50 สร้างเมื่อ พ.ศ. 2525 วิหารกว้าง 17 เมตร ยาว 17 เมตร สร้างเมื่อ พ.ศ. 2522 กุฏิสงฆ์ จำนวน 2 หลัง ปูชนียวัตถุที่สำคัญ ได้แก่ พระประธานในอุโบสถและวิหารจำนวน 5 องค์ เป็นพระพุทธรูปปูนปั้น
เทศบาลตำบลไชโย

เทศบาลตำบลไชโย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลจรเข้ร้อง ตำบลไชยภูมิ ตำบลหลักฟ้า ตำบลชะไว และตำบลตรีณรงค์ และบางส่วนของหมู่ที่ 1, 4 ของตำบลชัยฤทธิ์ ในอำเภอไชโย จังหวัดอ่างทอง ใน พ.ศ. 2563 ในเขตเทศบาลมีประชากร 12,700 คน
เทศบาลตำบลไชโยเดิมมีฐานะเป็นสุขาภิบาลจรเข้ร้องที่จัดตั้งขึ้นใน พ.ศ. 2499 ต่อมาใน พ.ศ. 2516 ได้ขยายเขตสุขาภิบาลจรเข้ร้อง เพื่อความเหมาะสมในการทะนุบำรุงท้องถิ่นและบริหารกิจการของท้องถิ่นตามสภาพการขยายความเจริญของชุมชน โดยเพิ่มพื้นที่บางส่วนของตำบลไชยภูมิ บางส่วนของตำบลหลักฟ้า บางส่วนของตำบลชัยฤทธิ์ และบางส่วนของตำบลชะไว แล้วได้รับการจัดตั้งเป็นเทศบาลตำบลใน พ.ศ. 2542
ต่อมาในวันที่ 6 กรกฎาคม พ.ศ. 2547 กระทรวงมหาดไทยให้ยุบสภาตำบลไชยภูมิ สภาตำบลชะไว สภาตำบลจรเข้ร้อง สภาตำบลหลักฟ้า สภาตำบลตรีณรงค์ รวมกับเทศบาลตำบลจรเข้ร้อง จึงทำให้เขตเทศบาลครอบคลุมตำบลจรเข้ร้อง ตำบลไชยภูมิ ตำบลหลักฟ้า ตำบลชะไว และตำบลตรีณรงค์ทั้งหมด และในวันที่ 30 ตุลาคม พ.ศ. 2550 กระทรวงมหาดไทยให้เปลี่ยนชื่อเทศบาลตำบลจรเข้ร้องเป็นเทศบาลตำบลไชโย เพื่อความเหมาะสมและสอดคล้องตามเจตนารมณ์ของประชาชนในเขตเทศบาล
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอไชโย อยู่ห่างจากศาลากลางจังหวัดอ่างทองประมาณ 11.7 กิโลเมตร อยู่ห่างจากกรุงเทพมหานครประมาณ 111 กิโลเมตร มีพื้นที่รับผิดชอบทั้งหมด 53.56 ตารางกิโลเมตร หรือคิดเป็นพื้นที่ 33,475 ไร่ มีถนนเชื่อมต่อกับอำเภอและจังหวัดอื่น ๆ ถนนสายหลัก ได้แก่ ทางหลวงแผ่นดินหมายเลข 32 (บางปะอิน–แยกหลวงพ่อโอ) และถนนสายบ้านรี–มหานาม ส่วนการคมนาคมทางน้ำ จะอาศัยแม่น้ำเจ้าพระยาเป็นเส้นทางในการเดินเรือ เพื่อการส่งสินค้าต่าง ๆ
อิซมาอิล บาการ์

อิซมาอิล บิน ฮาจี บาการ์  เป็นหัวหน้าเลขาธิการรัฐบาลมาเลเซียคนที่ 14 ที่ดำรงตำแหน่งในวันที่ 29 สิงหาคม ค.ศ. 2018 ถึง 31 ธันวาคม ค.ศ. 2019
การศึกษา.
อิซมาอิลจบการศึกษาปริญญาตรี เศรษฐศาสตรบัณฑิตจากมหาวิทยาลัยมาลายาและปริญญาโทและเอกทางบริหารธุรกิจจากมหาวิทยาลัยฮัลล์ สหราชอาณาจักร
แจ็ก พาแลนซ์

แจ็ก พาแลนซ์ (ชื่อเกิด วลาดีมีร์ พอลานิก ; 18 กุมภาพันธ์ ค.ศ. 1919 – 10 พฤศจิกายน ค.ศ. 2006) เป็นนักแสดงชาวอเมริกัน เป็นที่รู้จักอย่างดีจากบทชายบึกบึนและตัวร้าย เขาถูกเสนอชื่อเข้าชิงรางวัลออสการ์สามครั้ง ในสาขานักแสดงสมทบชายยอดเยี่ยม จากการแสดงในภาพยนตร์เรื่อง "ซัดเดนเฟียร์" (1952), "เชน เพชฌฆาตกระสุนเดือด" (1953) และ "หนีเมืองไปเป็นคาวบอย" (1991) ซึ่งทำให้เขาชนะรางวัลออสการ์เป็นครั้งแรก
พาแลนซ์เกิดในลัตตีเมอร์ รัฐเพนซิลเวเนีย เป็นบุตรชายของผู้อพยพชาวยูเครน เขาเคยรับราชการที่กองทัพอากาศทหารบกสหรัฐในระหว่างสงครามโลกครั้งที่สอง พาแลนซ์ศึกษาต่อที่มหาวิทยาลัยสแตนฟอร์ดเป็นเวลาสั้น ๆ ก่อนได้ประกอบอาชีพในโรงละคร เขาปรากฏตัวครั้งแรกในภาพยนตร์ฟิล์มนัวร์เรื่อง "แพนิกอินเดอะสตรีต" (1950) ตามมาด้วย"ซัดเดนเฟียร์" และ "เชน เพชฌฆาตกระสุนเดือด" พาแลนซ์ยังแสดงเป็นเคานต์แดรกคูลาในภาพยนตร์โทรทัศน์ ค.ศ. 1974 ใน "แบรมสโตกเกอร์แดรกคูลา" และเจ้าแห่งอาชญากรรม อีฟว์ แปเร ใน "2 โหดไม่รู้ดับ" (1989) นอกจากนั้นยังรับหน้าที่เป็นพิธีกรของซีรีส์โทรทัศน์ทางช่องเอบีซี ใน "ริปลีย์ เชื่อหรือไม่" (1982–1986)
พาแลนซ์เสียชีวิตเมื่อ ค.ศ. 2006 ด้วยโรคชรา ณ บ้านพักของฮอลลี ลูกสาวของเขาในมอนเตซีโต รัฐแคลิฟอร์เนีย
สเปนสมัยราชวงศ์ฮาพส์บวร์ค

สเปนสมัยราชวงศ์ฮาพส์บวร์ค เป็นศัพท์ทางประวัติศาสตร์นิพนธ์สมัยใหม่ หมายถึงสเปนในคริสต์ศตวรรษที่ 16 และ 17 (ค.ศ. 1516–1700) ซึ่งปกครองโดยกษัตริย์ในราชวงศ์ฮาพส์บวร์ค (ซึ่งยังปกครองดินแดนต่าง ๆ ในยุโรปกลางและตะวันออกด้วย) กษัตริย์สเปนภายใต้ราชวงศ์ฮาพส์บวร์ค (โดยเฉพาะพระเจ้าการ์โลสที่ 1 และพระเจ้าเฟลิเปที่ 2) นั้นถือเป็นจุดสูงสุดของพระราชอำนาจในการปกครองจักรวรรดิสเปน โดยควบคุมดินแดนต่าง ๆ ในกว่าห้าทวีปไว้ได้ รวมถึงอเมริกา อินเดียตะวันออก กลุ่มประเทศต่ำ เบลเยียม ลักเซมเบิร์ก และดินแดนต่าง ๆ ที่ในปัจจุบันคืออิตาลี ฝรั่งเศส และเยอรมนีในยุโรป รวมถึงจักรวรรดิโปรตุเกสตั้งแต่ ค.ศ. 1580 จนถึง ค.ศ. 1640 และดินแดนอื่น ๆ อีกอย่างเซวตาและออรานในแอฟริกาเหนือเป็นต้น ในประวัติศาสตร์สเปนถือว่ายุคนี้เป็น "ยุคแห่งการสำรวจ"
สเปนหรือ "เหล่าสเปน" หมายถึงดินแดนต่าง ๆ ของสเปนในทุกทวีปทั่วโลกนั้นสมัยนั้น ซึ่งกินอาณาเขตในคาบสมุทรไอบีเรียทั้งหมด รวมถึงราชอาณาจักรอารากอน กัสติยา เลออน นาวาร์ และตั้งแต่ ค.ศ. 1580 รวมราชอาณาจักรโปรตุเกสเข้ามาด้วย
การอภิเสกสมรสระหว่างสมเด็จพระราชินีนาถอิซาเบลที่ 1 แห่งกัสติยากับพระเจ้าเฟร์นันโดที่ 2 แห่งอารากอนใน ค.ศ. 1469 ส่งผลให้เกิดการรวมกันระหว่างสองราชบัลลังก์ กล่าวคือ กัสติยาและอารากอน ซึ่งนำไปสู่การรวมชาติสเปนโดยพฤตินัย และภายหลังจากเรกองกิสตารวมกับการพิชิตกรานาดาใน ค.ศ. 1492 และการพิชิตนาวาร์ใน ค.ศ. 1512–1529 พระสันตะปาปาอเล็กซานเดอร์ที่ 6 ได้ถวายพระราชสมัญญาแด่ทั้งสองพระองค์ว่า "พระมหากษัตริย์และพระราชินีคาทอลิก" ใน ค.ศ. 1494 และศัพท์ "ราชาธิปไตยคาทอลิก"  ยังคงใช้เรียกสถาบันพระมหากษัตริย์มาจนถึงสเปนสมัยราชวงศ์ฮาพส์บวร์ค
สเปนในสมัยต่อมาได้เป็นรัฐชาติตามกฎหมายภายหลังจากพระราชกฤษฎีกานูเอบาปลันตาใน ค.ศ. 1707 สืบเนื่องจากกรณีสวรรคตใน ค.ศ. 1700 ของพระเจ้าการ์โลสที่ 2 ผู้ซึ่งเป็นกษัตริย์พระองค์สุดท้ายจากราชวงศ์ฮาพส์บวร์ค นำไปสู่สงครามสืบราชบัลลังก์สเปน ต่อมาพระเจ้าเฟลิเปที่ 5 จากราชวงศ์บูร์บงได้รับพระราชบัลลังก์ไปและเริ่มเป็นศักราชใหม่ของการรวมเป็นชาติสเปน
คาร์สแลนด์

"คาร์ส" แลนด์  เป็นสวนสนุกในดิสนีย์แคลิฟอร์เนียแอดเวนเจอร์ ซึ่งได้แรงบันดาลใจแฟรนไชส์จากวอลต์ดิสนีย์พิกเชอส์และพิกซาร์ในเรื่อง คาร์ส และเส้นทางสหรัฐรูต 66 มีพื้นที่ 12 เอเคอร์ พื้นที่ที่สร้างขึ้นเป็นส่วนหนึ่งของโครงการขยายดิสนีย์แคลิฟอร์เนียแอดเวนเจอร์พาร์ก จำนวน 1.1 พันล้านดอลลาร์สหรัฐ เปิดให้บริการในวันที่ 15 มิถุนายน ค.ศ. 2012 หนึ่งปีหลังจากภาพยนตร์แอนิเมชันเรื่อง"สายลับสี่ล้อ ซิ่งสนั่นโลก" โดยมีเครื่องเล่นจำนวนสามเครื่อง ร้านค้า และร้านอาหาร โดยทั้งหมดจำลองอยู่บนพื้นที่เรดิเอเตอร์สปริงส์ เมืองสมมุติที่ใช้เป็นพื้นหลังของภาพยนตร์แอนิเมชันในภาคแรก "4 ล้อซิ่ง...ซ่าท้าโลก" โดยมีเครื่องเล่นหลักคือ Radiator Springs Racers ที่ใช้เทคโนโลยีของเอ็ปคอตในเครื่องเล่น Test Track
เครื่องเล่น.
เรดิเอเตอร์สปริงส์เรซเซอร์.
เรดิเอเตอร์สปริงส์เรซเซอร์ (Radiator Springs Racers) เป็นรถสล็อต และดาร์กไรด์ เครื่องเล่นนี้จะพาผู้เล่นนั่งรถยนต์จำนวนหกคน ผ่านถนนคดเคี้ยวขึ้นไปบนภูเขานอกเมืองเรดิเอเตอร์สปริงส์ และตามฉากน้ำตกในภาพยนตร์แอนิเมชันภาคแรก จากนั้นรถจะเข้าสู่ภูเขาและกึ่งป่า ผ่านเขตชานเมืองซึ่งพวกเขาได้พบกับตัวละครมากมาย และในที่สุดพวกเขาก็เข้าไปในเมืองเรดิเอเตอร์สปริงส์ ซึ่งทางจะแยกออกเป็นสองทาง ทางหนึ่งเข้าไปในร้านของราโมน อีกทางหนึ่งจะเข้าไปในสนามของลุยจิ เทคโนโลยีที่ใช้จะคล้ายกับเครื่องเล่น Test Track ในเอ็ปคอต ที่วอลต์ดิสนีย์เวิลด์ รัฐฟลอริดา และเครื่องเล่น Journey to the Center of the Earth ที่โตเกียวดิสนีย์ซี
งานชุมชุมลานขยะของเมเตอร์.
งานชุมชุมลานขยะของเมเตอร์ (Mater's Junkyard Jamboree) เครื่องเล่นในรูปแบบของการขับในธีมลานขยะของเมเตอร์ จะคล้ายกับเครื่องเล่น Alien Swirling Saucers ในทอย สตอรี่แลนด์ ที่ดิสนีย์ฮอลลีวูดสตูดิโอส์
ลุยจิโรลลิกคินโรดสเตอร์.
ลุยจิโรลลิกคินโรดสเตอร์ (Luigi's Rollickin' Roadsters) ผู้เข้าเล่นจะเข้าคิวในร้าน Casa Della Tyres ของตัวละครลุยจิ และนั่งในยานพาหนะที่เคลื่อนที่และหมุนไปรอบ ๆ และฟังเพลงอิตาลี เครื่องเล่นนี้ใช้ระบบการเดินทางแบบไร้ร่องรอย ซึ่งคล้ายกับ Aquatopia ที่โตเกียวดิสนีย์ซี
ร้านอาหาร.
โคซีโคนโมเต็ล.
โคซีโคนโมเต็ล (Cozy Cone Motel) ร้านอาหารที่มีโคนห้าที่ที่แตกต่างกัน แต่ละแบบมีเมนูอาหารและเครื่องดื่มที่แตกต่างกัน รวมถึงชูโร ไอศกรีม ของว่าง เพรทเซล และป๊อปคอร์น ทางเข้าด้านหน้าและด้านข้างของโมเต็ลยังเป็นพื้นที่ส่วนกลางสำหรับการพบปะและทักทายของตัวละคร โดยแขกสามารถพบกับไลต์นิง แม็คควีน, เมเตอร์ และครูซ รามิเรซ
Flo's V8 Cafe.
ให้บริการอาหารเช้า อาหารกลางวัน อาหารเย็น และของหวานพร้อมอาหารสไตล์อเมริกันดั้งเดิม
Fillmore's Taste-In.
เป็นแผงขายของว่างที่ให้บริการของว่างและเครื่องดื่มแบบบรรจุกล่อง
ภัทรานิษฐ์ ลิ้มปติยากร

ภัทรานิษฐ์ ลิ้มปติยากร (เกิด 23 พฤษภาคม พ.ศ. 2543) ชื่อเล่น เลิฟ เป็นนักแสดงชาวไทย
ภัทรานิษฐ์เข้าเป็นนักแสดงกับจีเอ็มเอ็มทีวีผ่านการประกวด "โกออนเกิร์ล สตาร์เสิร์ช" เมื่อ พ.ศ. 2561 ผลงานแสดงแรกของภัทรานิษฐ์คือซีรีส์เรื่อง "เขามาเชงเม้งข้าง ๆ หลุมผมครับ" (พ.ศ. 2562) ผลงานแสดงที่ทำให้ภัทรานิษฐ์เริ่มมีชื่อเสียงคือซีรีส์เรื่อง "เพราะเราคู่กัน" (พ.ศ. 2563) นอกจากนี้ภัทรานิษฐ์ยังได้รับการชื่นชมจากบทบาทแนวแซฟฟิก (หญิงรักหญิง) ในซีรีส์เรื่อง "แค่เพื่อนครับเพื่อน" (พ.ศ. 2564) ทำให้มีผลงานแนวดังกล่าวติดตามมาอย่างต่อเนื่อง
ประวัติ.
ภัทรานิษฐ์เกิดเมื่อวันที่ 23 พฤษภาคม พ.ศ. 2543 เป็นบุตรคนแรกของบิดากับมารดา บิดาตั้งชื่อ "เลิฟ" ให้ ภัทรานิษฐ์มีน้องสองคนชื่อ "เลโอ" และ "รันย่า"
ภัทรานิษฐ์ศึกษาระดับมัธยมศึกษาที่โรงเรียนมาแตร์เดอีวิทยาลัย สายศิลป์ฝรั่งเศส เพราะต้องการเติบโตขึ้นเป็นทูต เมื่อสำเร็จมัธยมศึกษาแล้ว ได้เข้าศึกษาระดับปริญญาตรีที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิทัล วิชาเอกการแสดงและกำกับการแสดงภาพยนตร์ และสำเร็จปริญญาตรีใน พ.ศ. 2565
การงาน.
ช่วงต้น.
ก่อนเริ่มงานแสดงละคร ภัทรานิษฐ์เคยถ่ายแบบนิตยสาร และเคยแสดงโฆษณา โดยเริ่มเข้ารับการคัดเลือกนักแสดงขณะเรียนมัธยมศึกษาปีที่ 5 ต่อมาใน พ.ศ. 2561 ภัทรานิษฐ์เข้าร่วมการประกวด "โกออนเกิร์ล สตาร์เสิร์ช" ซึ่งจีเอ็มเอ็มทีวีจัดร่วมกับคลีน แอนด์ เคลียร์ เพื่อแสวงหานักแสดงหน้าใหม่ ภัทรานิษฐ์ผ่านการประกวด จึงได้เป็นนักแสดงของจีเอ็มเอ็มทีวี งานแสดงแรกคือซีรีส์เรื่อง "เขามาเชงเม้งข้าง ๆ หลุมผมครับ" (พ.ศ. 2562) งานแสดงถัดมาคือซีรีส์เรื่อง "นักเรียนลับ บัญชีดำ" (พ.ศ. 2562) หลังจากนั้นก็มีงานแสดงอย่างต่อเนื่อง
ภัทรานิษฐ์เริ่มมีชื่อเสียงจากบทบาท "แพร" ในซีรีส์เรื่อง "เพราะเราคู่กัน" (พ.ศ. 2563) ซึ่งทำให้ภัทรานิษฐ์ได้กลับมารับบทบาทนี้อีกในซีรีส์เรื่อง "เพราะเรา(ยัง)คู่กัน" (พ.ศ. 2563) และภาพยนตร์เรื่อง "เพราะเราคู่กัน เดอะมูฟวี่" (พ.ศ. 2564)
งานด้านแซฟฟิก.
ใน พ.ศ. 2564 ภัทรานิษฐ์มีงานแสดงในบทบาทแนวแซฟฟิก (หญิงรักหญิง) เป็นครั้งแรก คือบทบาท "ภา" คู่กับพรรษา วอสเบียน ที่รับบทบาท "อิ๊ง" ในซีรีส์เรื่อง "แค่เพื่อนครับเพื่อน" ซึ่งเป็นที่ตอบรับอย่างดีจนเป็นกระแสและทำให้แฮชแท็ก "#อิ๊งภา" ติดอันดับในสื่อสังคม ภายหลังภัทรานิษฐ์กับพรรษายังได้รับบทบาทแนวแซฟฟิกด้วยกันอีกดังนี้
ความสำเร็จในการทำงานร่วมกันระหว่างภัทรานิษฐ์และพรรษา ทำให้ทั้งสองได้ร่วมงานอย่างอื่นกันอีก เช่น การจัดแฟนมีตติงในต่างประเทศอย่างต่อเนื่อง การเข้าร่วมการประชุมสุดยอดสตรีโลก ดับเบิลยูทีดับเบิลยู ครั้งที่ 2 (2nd WTW Global Woman Summit) ที่เซี่ยงไฮ้ ประเทศจีน ในวันที่ 27 กรกฎาคม พ.ศ. 2567 และการจัดคอนเสิร์ตร่วมกัน เป็นต้นว่าคอนเสิร์ตในกรุงเทพมหานคร ณ วันที่ 1 ธันวาคม พ.ศ. 2567
ผลิตภัณฑ์.
ใน พ.ศ. 2563 ภัทรานิษฐ์ออกแบรนด์เครื่องสำอางของตนเองชื่อ "ทเวนตี้เวนดี้" (Twenty Wendy) เดิมจะใช้ชื่อว่า "ทเวนตี้ทเวนตี้" (Twenty Twenty) แต่เปลี่ยนเป็นชื่อปัจจุบันในช่วงโควิด-19 ระบาด เพื่อเป็นสิริมงคล สาเหตุที่คิดทำแบรนด์นี้ คือภัทรานิษฐ์ไปท่องเที่ยวที่ประเทศเกาหลีใต้ และซื้อทินต์ทาปากแบรนด์หนึ่งมาใช้ แต่เกิดอาการแพ้จนริมฝีปากลอก เมื่อกลับถึงประเทศไทย ได้หาทินต์ในประเทศมาใช้ทดแทน แต่ไม่มี จึงตัดสินใจทำขึ้นเองให้เป็นแบรนด์เครื่องสำอางของไทย
ธรรมราชิกสถูป (ตักศิลา)

ธรรมราชิกสถูป  มีอีกชื่อว่า มหาสถูปแห่งตักศิลา เป็นสถูปของศาสนาพุทธใกล้ตักศิลา ประเทศปากีสถาน ที่สร้างขึ้นโดยกุษาณะในคริสต์ศตวรรษที่ 2 เพื่อบรรจุชิ้นส่วนพระอัฐิขนาดเล็กของพระพุทธเจ้า สถูปนี้กับอารามขนาดใหญ่ที่ถูกพัฒนาในภายหลัง อยู่ในกลุ่มซากตักศิลา - ซึ่งถูกบรรจุลงในแหล่งมรดกโลกของยูเนสโกใน ค.ศ. 1980
ประวัติ.
มีความเชื่อว่าสถูปนี้ถูกสร้างขึ้นในคริสต์ศตวรรษที่ 2 โดยกุษาณะเพื่อบรรจุพระธาตุของพระพุทธเจ้า ซึ่งอาจมาจากอนุสรณ์ก่อนหน้า และถูกฝังในบริเวณนี้ช่วง ค.ศ. 78 คัมภีร์ศาสนาพุทธระบุถึงการใช้กำยานในพิธีทางศาสนาที่ธรรมราชิก ในขณะที่บริเวณรอบ ๆ ถูกปูด้วยกระเบื้องแก้วสีสันสดใส
มีการอ้างว่าธรรมราชิกสถูปสร้างขึ้นบนซากสถูปที่มีอายุเก่าแก่กว่า ซึ่งสร้างโดยพระเจ้าอโศกมหาราชในศตวรรษที่ 3 ก่อนคริสต์ศักราช แม้ว่านักโบราณคดีบางส่วนกล่าวแนะว่าเป็นเรื่องที่ไม่น่าเป็นไปได้ มีผู้พบเหรียญอินโด-กรีกที่สืบถึงศตวรรษที่ 2 ก่อนคริสต์ศักราชในพื้นที่นี้ กล่าวแนะถึงการสร้างอนุสรณ์ทางศาสนาช่วงแรกสุดในบริเวณนี้
การทำลาย.
พื้นที่นี้ถูกทำลายโดยชาวฮันขาวในคริสต์ศตวรรษที่ 5 และถูกทอดทิ้งไป Mihirakula กษัตริย์ฮัน กดขี่ชาวพุทธในภูมิภาคนี้ ในรัชสมัยนี้ มีอารามศาสนาพุทธถูกทำลายมากกว่าพันแห่งทั่วแคว้นคันธาระ
การขุดค้น.
เซอร์ จอห์น มาร์แชลล์ขุดค้นบริเวณนี้ใน ค.ศ. 1913 ตัวสถูปถูกปล้นสดมภ์ก่อนหน้าการค้นพบของมาร์แชลล์ และอยู่ในสภาพย่ำแย่มาก มาร์แชลล์กล่าวว่ามีการสร้างคูขนาดใหญ่เพื่อนำของมีค่าจากสถูปออกมา มีผู้พบโครงกระดูกมนุษย์ในพื้นที่เปิดทางใต้ของสถูป และส่วนเหลือของพระสงฆ์ที่ถูกฆ่าในช่วงการรุกรานของชาวฮันขาว
ภู ศรีวิไล

จาตุรนต์ ละดาดาษ หรือชื่อในวงการคือ ภู ศรีวิไล (เกิด 16 พฤษภาคม พ.ศ. 2516) อดีตเป็นนักร้องเพลงลูกทุ่ง-หมอลำชายชาวไทยอดีตสังกัดแกรมมี่โกลด์ ปัจจุบันสังกัดค่ายลาแกรนด์ มิวสิค และนักแสดง หนึ่งในนักร้องในโครงการ "น้องใหม่ไต่ดาว โครงการ 1 รวมดาวที่ราบสูง" เธออยู่ในวงการบันเทิงมาแล้ว 17 ปี
เขาเกิดที่อำเภอศรีวิไล จังหวัดบึงกาฬ ในวัยเด็กครอบครัวลำบากจึงได้นำไปฝากเลี้ยงที่วัดป่าด่านศรีสำราญ หลวงปู่คำตัน ฐิตธมฺโม เป็นผู้ชุบเลี้ยงและอบรม เมื่อเติบโตขึ้นมีใจรักเสียงเพลง จึงตั้งวงลำซิ่งขึ้นในหมู่บ้านโดยการเขียนกลอนลำเองฝึกซ้อมกันเองชื่อวง รวมใจซิ่งอีสาน
ประวัติ.
เขาเกิดเมื่อวันที่ 16 พฤษภาคม พ.ศ. 2516 ที่ตำบลชุมภูพร อำเภอศรีวิไล จังหวัดบึงกาฬ ที่ก่อนหน้านี้ คนในหนองคายรู้จักกันในนาม ภูพิงค์ เพชรพิลา พร้อมประเดิมเพลงแรกของตัวเองในชีวิต กับเพลง เบอร์เก่ายังเฝ้ารอ ที่ลงมือเขียนและถ่ายทอดออกมาให้แฟนเพลงได้ฟังกัน พ.ศ. 2551 จากการออกอัลบั้มในแนวลูกทุ่งชุดพิเศษ "เบอร์เก่ายังเฝ้ารอ" ภายใต้สังกัดแกรมมี่โกลด์ และเป็นอัลบั้มเดียวที่เขาออกกับค่ายนี้ จนกระทั่งหายหน้าจากวงการไปช่วงหนึ่ง และกลับเข้าสู่วงการโดยการเป็นศิลปินสังกัดลาแกรนด์ มิวสิค ก่อนที่เขาจะหมดสัญญากับแกรมมี่โกลด์
ต่อมาได้เขียนเพลงร้องเองชื่อเพลง เบอร์เก่ายังเฝ้ารอ, ผู้ชายปลายแถว จนมีแมวมองมือหนึ่งของแกรมมี่โกลด์ในตอนนั้น คือ บ่าวข้าวเหนียว สาวบ้านเชียง ผู้สร้าง ต่าย อรทัย, มนต์แคน แก่นคูน, ศร สินชัย, ดอกอ้อ ทุ่งทอง และอีกหลายศิลปิน มาตามหา โดยได้พาให้มารู้จักกันและเข้าสู่วงการอย่างเต็มตัว อัลบั้มชุดแรก น้องใหม่ไต่ดาว กับเพลงสาวแก้มเปื้อนเหงื่อ จากปลายปากกาของครูสลา คุณวุฒิ เบอร์เก่ายังเฝ้ารอ สังกัดแกรมมี่โกลด์ โด่งดังเป็นที่รู้จักอย่างกว้างขวาง 
นอกจากนี้ยังได้รับโอกาสจากค่ายและครูสลาให้เขียนเพลงให้ศิลปินในค่าย รวมถึงเป็นโปรดิวเซอร์ ควบคุมการร้อง เช่น ต่าย อรทัย, ดอกอ้อ ทุ่งทอง เป็นต้น
ปัจจุบันเป็นศิลปินอิสระเขียนเพลงและควบคุมการร้องให้กับทุกค่ายเพลง ส่วนปลายปากกาที่สร้างชื่อเสียงมากคือ ฮักอิหรือฮักเล่น ของเอกพล มนต์ตระการ, น้ำตาลืมคราว ของศร สินชัย, ลบเบอร์ลบใจ ของมด อุบลมณี, โทรดู๋หลายอ้ายอย่า ของแอน อรดี และอีกหลายบทเพลง นับเป็นศิลปินอีสานมากความสามารถ ทั้งร้อง เขียนเพลง เรียบเรียงดนตรี ควบคุมการร้อง และนักแสดง 
หลายคนชื่นชอบวิถีชีวิตความเป็นอยู่ของภู ศรีวิไล กับบรรยากาศท้องไร่ท้องนา ทำให้มีผู้ติดตามทางเพจ ภู ศรีวิไล pooh seewilai กันอย่างมากมาย เพราะเป็นคนสมถะ รักธรรมชาติ และถ่ายถอดวิถีชนบทให้ผู้คนได้ย้อนอดีตในวัยเด็ก
ผลงานเพลง.
อัลบั้มพิเศษ.
น้องใหม่ไต่ดาว โครงการ 1 รวมดาวที่ราบสูง (2551).
เพลงที่เปิด ทางช่อง แฟนทีวี เพลง เบอร์เก่ายังเฝ้ารอ
พรรครวมใจไทย (พ.ศ. 2550)

พรรครวมใจไทย  เป็นพรรคการเมืองในประเทศไทยก่อตั้งเมื่อวันที่ 26 มิถุนายน พ.ศ. 2550 หลังจากที่ พรรคไทยรักไทย ถูกยุบ โดยในพรรคประกอบด้วยสมาชิกจากหลายๆ พรรคมารวมกัน
ควบรวมพรรค.
14 กันยายน ปี พ.ศ. 2550 มีการประกาศควบรวมพรรคกับพรรคชาติพัฒนา ใช้ชื่อใหม่ว่าพรรครวมใจไทยชาติพัฒนา
อำเภอฏูซ

ฏูซ  เป็นอำเภอในภาคตะวันออกเฉียงเหนือของเขตผู้ว่าการเศาะลาฮุดดีน ประเทศอิรัก โดยมีที่ตั้งหลักคือฏูซคูรมาตู เมืองอื่น ๆ ในอำเภอนี้ได้แก่ซุลัยมานบีก, ยันก์ญะฮ์ และอามิรลี ประชากรส่วนใหญ่ในอำเภอเป็นชาวเติร์กเมน ชื่ออำเภอในภาษาเติร์กเมนมีความหมายว่า 'เกลือ'
ทรชนคนปล้นโลก

ทรชนคนปล้นโลก  เป็นละครโทรทัศน์ซีรีส์ภาษาสเปนแนวอาชญากรรมการปล้น สร้างสรรค์โดย อเล็กซ์ ปีนา ซีรีส์นี้มีเนื้อหาเกี่ยวกับการปล้นที่เตรียมมายาวนานสองครั้งซึ่งนำโดยศาสตราจารย์ (ผู้รับบท อัลวาโร มอร์เต) หนึ่งในโรงกษาปณ์ของสเปนและหนึ่งในธนาคารแห่งสเปน เล่าจากมุมมองของโจรคนหนึ่งคือ โตกีโอ (ผู้รับบท อูรซูลา โกรเบโร) เล่าเรื่องเล่าในรูปแบบเรียลไทม์และอาศัยเหตุการณ์ย้อนหลัง การข้ามเวลา แรงจูงใจของตัวละครที่ซ่อนอยู่ และผู้บรรยายที่ไม่น่าเชื่อถือสำหรับความซับซ้อน
ซีรีส์นี้ตอนแรกแรกตั้งใจให้เป็นแบบจำกัดที่จะบอกในสองตอน มีตอนดั้งเดิม 15 ตอนในเครือข่ายช่องโทรทัศน์สเปนอันเตนาเตรส (Antena 3) ตั้งแต่วันที่ 2 พฤษภาคม พ.ศ. 2560 ถึง 23 พฤศจิกายน พ.ศ. 2560 ทางเน็ตฟลิกซ์ได้รับสิทธิ์การสตรีมทั่วโลกในปลายปี พ.ศ. 2560 ตัดซีรีส์ใหม่ออกเป็น 22 ตอนที่สั้นลงและเผยแพร่ทั่วโลก เริ่มตอนแรกวันที่ 20 ธันวาคม พ.ศ. 2560 ตามมาด้วยตอนที่ 2 เมื่อวันที่ 6 เมษายน พ.ศ. 2561 ในเดือนเมษายน พ.ศ. 2561 ทางเน็ตฟลิกซ์ต่ออายุซีรีส์ด้วยงบประมาณที่เพิ่มขึ้นอย่างมากสำหรับตอนใหม่ทั้งหมด 16 ตอน ตอนที่ 3 มี 8 ตอน วางจำหน่ายในวันที่ 19 กรกฎาคม พ.ศ. 2562 สารคดีเกี่ยวกับผู้ผลิตและนักแสดงที่ฉายรอบปฐมทัศน์ทางเน็ตฟลิกซ์ในวันเดียวกันในชื่อซีรีส์ว่า Money Heist: The Phenomenon  ในเดือนกรกฎาคม พ.ศ. 2563 ทางเน็ตฟลิกซ์ต่ออายุการแสดงเป็นตอนที่ 5 และตอนสุดท้าย ตามลำดับ คล้ายกับ Money Heist: The Phenomenon สารคดี 2 ตอนที่เกี่ยวข้องกับผู้ผลิตและนักแสดงที่ฉายรอบปฐมทัศน์ทางเน็ตฟลิกซ์ในวันเดียวกัน ในชื่อซีรีส์ Money Heist: From Tokyo to Berlin ละครซีรีส์นี้ถ่ายทำในกรุงมาดริด ประเทศสเปน ส่วนสำคัญยังถ่ายทำในประเทศปานามา ประเทศไทย ประเทศอิตาลี (ฟลอเรนซ์) ประเทศเดนมาร์ก และประเทศโปรตุเกส
เซาท์เวสต์แอร์ไลน์

เซาท์เวสต์แอร์ไลน์  เป็นสายการบินต้นทุนต่ำสัญชาติอเมริกัน ที่ตั้งอยู่ในเมืองแดลลาส รัฐเท็กซัส ซึ่งขึ้นชื่อในเรื่องค่าโดยสารราคาถูก สายการบินเริ่มดำเนินการในปี ค.ศ. 1971 เซาท์เวสต์ให้บริการเที่ยวบินไปยังจุดหมายปลายทางหลายร้อยแห่งในสหรัฐอเมริกา, ทะเลแคริบเบียนและเม็กซิโก
ในวันที่ 28 ธันวาคม ค.ศ. 2013 เซาท์เวสต์แอร์ไลน์ ได้เข้าซื้อแอร์ทรานแอร์เวย์ก่อนยกเลิกการดำเนินงานทั้งหมดของแอร์ทราน หลายปีที่ผ่านมา เซาท์เวสต์เป็นสายการบินที่ใหญ่ที่สุดในสหรัฐอเมริกาโดยพิจารณาจากจำนวนผู้โดยสาร และเป็นสายการบินต้นทุนต่ำที่ใหญ่ที่สุดในสหรัฐในแง่ของจำนวนผู้โดยสาร
เซาท์เวสต์แอร์ไลน์มีพนักงานประมาณ 60,000 คนและให้บริการเที่ยวบินประมาณ 4,000 รอบต่อวันในช่วงฤดูท่องเที่ยว
ประวัติ.
เซาท์เวสต์แอร์ไลน์ ก่อตั้งขึ้นในปี ค.ศ. 1966 โดยเฮอร์เบิร์ต เคลเลเฮอร์ และโรลลิน คิง และในปี ค.ศ. 1967 สายการบินเซาท์เวสต์ถูกรวมเป็น บริษัท Air Southwest Co. พร้อมกับสายการบินอื่นอีกสามสาย เพื่อดำเนินการทางกฎหมาย ซึ่งคดีความต่าง ๆ ได้รับการแก้ไขในปี ค.ศ. 1970-1971
ในช่วงทศวรรษที่ 80 - 90 เซาท์เวสต์ได้เริ่มให้บริการเที่ยวบินไปยังเมืองต่าง ๆ เพิ่มเติม ทั้งภายในเท็กซัส ,รัฐใกล้เคียง และทั่วทั้งประเทศสหรัฐอเมริกา เซาท์เวสต์แอร์ไลน์ ทำกำไรเป็นเวลา 47 ปี ติดต่อกันตั้งแต่ ค.ศ. 1973 ถึง ค.ศ. 2019
จุดหมายปลายทาง.
ณ เดือนตุลาคม ปี ค.ศ. 2021 เซาท์เวสต์แอร์ไลน์ได้กำหนดเที่ยวบินไปยังจุดหมายปลายทางกว่า 121 แห่งใน 42 รัฐของสหรัฐอเมริกา, ปวยร์โตริโก, เม็กซิโก, อเมริกากลาง, และแคริบเบียน 
ฝูงบิน.
ฝูงบินปัจจุบัน.
ณ เดือนธันวาคม ปี ค.ศ. 2023 เซาท์เวสต์แอร์ไลน์ให้บริการเครื่องบินดังต่อไปนี้:
เซาท์เวสต์แอร์ไลน์มีอายุฝูงบินเฉลี่ย 11.5 ปี
ฝูงบินในอดีต.
เซาท์เวสต์แอร์ไลน์เคยให้บริการเครื่องบินดังต่อไปนี้:
อุบัติเหตุและอุบัติการณ์.
เซาท์เวสต์แอร์ไลน์มีอุบัติเหตุ 9 ครั้ง รวมถึงการสูญเสียอากาศยาน 2 ครั้ง สายการบินนี้ได้รับการยกย่องให้เป็นหนึ่งในสิบสายการบินที่ปลอดภัยที่สุดในโลกในปี ค.ศ. 2012
วัดคลองเรียน

วัดคลองเรียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคอหงส์ อำเภอหาดใหญ่ จังหวัดสงขลา มีที่ดินตั้งวัดเนื้อที่ 16 ไร่
วัดคลองเรียนตั้งวัดเมื่อ พ.ศ. 2210 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2541 เดิมชื่อ วัดคลองเวียน เนื่องด้วยในอดีตเคยมีลำคลองเวียนรอบวัด ภายหลังเพี้ยนมาเป็น "วัดคลองเรียน" ด้านการศึกษา ทางวัดได้เปิดสอนพระปริยัติธรรมเริ่มตั้งแต่ พ.ศ. 2457 ยังได้จัดสร้างโรงเรียนประถมศึกษามอบให้แก่ทางราชการ
อาคารเสนาสนะที่สำคัญ ได้แก่ อุโบสถ ผนังภายนอกทาด้วยสีฟ้า วาดลวดลายเหมือนสวรรค์ ศาลาการเปรียญกว้าง 12 เมตร ยาว 20 เมตร กุฏิสงฆ์จำนวน 10 หลัง โครงสร้างเป็นอาคารไม้ ปูชนียวัตถุที่สำคัญ ได้แก่ พระพุทธรูปผสมยางไม้ปางมารวิชัย ชาวบ้านเรียกว่า "หลวงพ่อเกตุแดง" พระสังกัจจายน์ พระสีวลี พระพรหม
วัดแก้วฟ้ารังษี

วัดแก้วฟ้ารังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอกบินทร์บุรี จังหวัดปราจีนบุรี มีเนื้อที่วัดจำนวน 28 ไร่ 190 ตารางวา ปัจจุบันมีพระอธิการไพบูล ติกขฺปญฺโญ ดำรงตำแหน่งเจ้าอาวาสวัด
วัดแก้วฟ้ารังษีตั้งเมื่อ พ.ศ. 2302 ได้รับพระราชทานวิสุงคามสีมาเมื่อ พ.ศ. 2471 เดิมชื่อว่า วัดหนองรู ต่อมาได้เปลี่ยนชื่อมาเป็น "วัดแก้วฟ้ารังษี" เมื่อ พ.ศ. 2430 ในสมัยพระครูบรรหารกบินทร์เขตต์ (หลวงพ่อแก้ว) เจ้าคณะอำเภอกบินทร์บุรี บริเวณนี้ในอดีตเจ้าพระยาบดินทรเดชา (สิงห์ สิงหเสนี) ได้ใช้บริเวณวัดนี้เป็นกองบัญชาการตั้งแนวรบไล่ข้าศึกในระหว่างสงครามปราบเขมร และเป็นสถานที่สำหรับทำพิธีถือน้ำพิพัฒน์สัตยาของข้าราชการในหัวเมืองแถบนี้ วัดได้รับพระราชทานวิสุงคามสีมาครั้งหลังเมื่อวันที่ 2 กันยายน พ.ศ. 2553 ทางวัดได้ให้ราชการตั้งโรงเรียนในที่ดินวัด คือ โรงเรียนบรรหารวิทยา (โรงเรียนวัดแก้วฟ้ารังษี) โดยใช้ศาลาการเปรียญของวัดแก้วฟ้ารังษี เป็นที่ศึกษาเล่าเรียน
รูปแบบทางศิลปกรรม อุโบสถและพระพุทธรูปมีเค้าศิลปะลาวบ้าง วัดมีรูปหล่อรูปเหมือน พระครูบรรหารกบินทร์เขตต์ (แก้ว รตฺนสาโร) อดีตเจ้าอาวาส
วัดทุ่งสว่างชัยภูมิ

วัดทุ่งสว่างชัยภูมิ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองยโสธร จังหวัดยโสธร ห่างจากชุมชนเมืองเก่าประมาณ 800 เมตร ปัจจุบันชุมชนขยายตัวออกไปจนถึงวัด จนทำให้วัดตั้งอยู่ใจกลางเมือง ห่างจากตลาดสดเพียง 600 เมตร
จากพงศาวดารเมืองยโสธร ฉบับของพระยามหาอำมาตยาธิบดี มีความว่าเมื่อ พ.ศ. 2368 เมื่อครั้งที่เจ้าอนุวงศ์เมืองเวียงจันทน์ คิดกบฏต่อกรุงเทพ พระบาทสมเด็จพระนั่งเกล้าเจ้าอยู่หัวจึงโปรดเกล้าฯ ให้พระยาราชสุภาวดีเป็นแม่ทัพ แต่ก็เสียทีให้ฝ่ายเจ้าอนุวงศ์ พระยาราชสุภาวดีจึงให้ถอยกำลังมาตั้งอยู่ที่เมืองยโสธร แล้วทำพิธีปฐมกรรมตัดไม้ข่มนาม ณ บริเวณวัดทุ่งสว่างชัยภูมิ ต่อมาอุปฮาดแพงรักษาการเจ้าเมืองยโสธร ได้จัดกองทัพไปช่วยรบทางเมืองเสียมราฐ ประทายเพชร และพระตะบอง ก่อนออกทัพก็ได้ทำพิธีที่เนินตรงวัดทุ่งสว่างชัยภูมิ เมื่อมีชัยชนะกลับมา จึงได้กลับมาสร้างธาตุเจดีย์ ภายหลังตั้งเป็นวัดชื่อ วัดชัยชนะสงคราม มีอีกนามว่า วัดบูรพาทิศาราม ภายหลังได้อัญเชิญรอยพระพุทธบาท จากวัดใต้ศรีมงคลมาประดิษฐานไว้ภายในธาตุเจดีย์ แต่ต่อมาได้ย้ายรอยพระพุทธบาทจำลองไปไว้ที่วัดศรีธรรมาราม ธาตุเจดีย์องค์นี้ได้รับการบูรณะเมื่อ พ.ศ. 2474
จากข้อมูลของสำนักงานพระพุทธศาสนาแห่งชาติ วัดทุ่งสว่างชัยภูมิตั้งวัดเมื่อ พ.ศ. 2480 ได้รับพระราชทานวิสุงคามสีมาเมื่อ พ.ศ. 2505 พระเจดีย์เก้ายอด สร้างด้วยอิฐถือปูน รูปแบบศิลปะลาว ฐานต่ำรูปทรงสี่เหลี่ยม มีประตูทางเข้าด้านหน้าด้านเดียว ด้านหน้าซุ้มประตูประดับด้วยลายปูนปั้น
สหภาพไอบีเรีย

สหภาพไอบีเรีย  เป็นสหราชวงศ์ระหว่างราชอาณาจักรสเปนและราชอาณาจักรโปรตุเกสภายใต้ราชบัลลังก์สเปนในช่วงปีค.ศ. 1580 จนถึง ค.ศ. 1640 ซึ่งได้รวมเอาดินแดนทั้งหมดในคาบสมุทรไอบีเรียรวมถึงดินแดนโพ้นทะเลในอาณัติของโปรตุเกสทั้งหมดมาอยู่ภายใต้การควบคุมของพระมหากษัตริย์สเปนของฮาพส์บวร์ค ซึ่งได้แก่ พระเจ้าเฟลิเปที่ 2 พระเจ้าเฟลิเปที่ 3 และพระเจ้าเฟลิเปที่ 4 การรวมราชวงศ์นั้นเริ่มขึ้นในช่วงวิกฤติการณ์สืบราชบัลลังก์โปรตุเกสใน ค.ศ. 1580 ต่อเนื่องยังสงครามการสืบราชบัลลังก์โปรตุเกส และสิ้นสุดลงภายหลังสงครามฟื้นฟูโปรตุเกสซึ่งได้มีการก่อตั้งราชวงศ์บรากังซาเพื่อปกครองโปรตุเกส
พระมหากษัตริย์สเปนของฮาพส์บวร์คเป็นเพียงองค์ประกอบเดียวที่เชื่อมต่อระหว่างอาณาจักรและดินแดนต่าง ๆ โดยปกครองถึง 6 รัฐบาลในกัสติยา อารากอน โปรตุเกส อิตาลี ฟลานเดอส์ และหมู่เกาะอินดีส โดยที่รัฐบาลและกฎหมายต่าง ๆ ของแต่ละอาณาจักรนั้นยังมีความเป็นอิสระจากกัน
กองพลที่ 210 (อิสราเอล)

กองพล "บาชาน" ที่ 210 แห่งกองกำลังป้องกันอิสราเอล มีชื่อที่รู้จักโดยทั่วไปว่า "กองพลบาชาน" เป็นกองพลทหารในดินแดนภาคเหนือของอิสราเอล ภายใต้การบัญชาจากกองบัญชาการเหนือ กองกำลังป้องกันอิสราเอล เป็นกำลังรบกองพลที่รับผิดชอบหน้าที่ด้านแนวหน้าเขตแดนซีเรีย กองพลนี้ถูกก่อตั้งภายหลังกองพลยานเกราะ "เนติฟ ฮา-เอซ" ที่ 366 (สำรอง) แห่งกองบัญชาการใต้ ถูกปลดประจำการ
วัดโพธาราม (จังหวัดสุราษฎร์ธานี)

วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพุมเรียง อำเภอไชยา จังหวัดสุราษฎร์ธานี
กรมการศาสนาระบุว่า วัดโพธารามตั้งวัดเมื่อ พ.ศ. 1830 ได้รับพระราชทานวิสุงคามสีมาเมื่อ พ.ศ. 1835 แต่ประทุม ชุ่มเพ็งพันธ์ ระบุว่ามสร้างขึ้นเมื่อใดยังไม่พบหลักฐานที่แน่นอน แต่คงไม่เก่าไปกว่าสมัยอยุธยาตอนปลายหรือสมัยรัตนโกสินทร์ตอนต้นรุ่นเดียวกันกับวัดสมุหนิมิต ชื่อของวัดเดิมเรียก วัดเหนือ คู่กับวัดล่างหรือวัดสมุหนิมิต ชาวบ้านเรียกว่า วัดโพธิ์ พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินวัดโพธาราม เมืองไชยา เมื่อวันที่ 6 สิงหาคม ร.ศ. 108 (พ.ศ. 2432)
อาคารเสนาสนะ ได้แก่ อุโบสถ เดิมสร้างมาแต่เมื่อไรไม่มีใครทราบ รู้แต่ว่าได้มีการบูรณะครั้งใหญ่ใน เมื่อ พ.ศ. 2465 ดังปรากฏข้อความที่เสาเพดานโบสถ์ หน้าบันอุโบสถประดับตกแต่งด้วยกระเบื้องถ้วยชามขนาดใหญ่ประกอบเข้ากับลายปูนปั้นรูปดอกไม้และใบไม้ถ้วยชาม ส่วนมากมีอายุในราวต้นกรุงรัตนโกสินทร์ทั้งเครื่องถ้วยจีนและเครื่องถ้วยฝรั่ง บานประตูอุโบสถเป็นไม้สลักลายพุ่มข้าวบิณฑ์ลงรักปิดทอง และมีกุฏิทรงไทย ปูชนียวัตถุที่สำคัญ ได้แก่ พระพุทธรูปสำริด สกุลช่างนครศรีธรรมราช สูง 31 เซนติเมตร ช่วงพระพาหากว้าง 20 เซนติเมตร พบเมื่อวันที่ 14 ตุลาคม พ.ศ. 2511 ขุดพบที่รากฐานรั้วกำแพงวัด ตู้พระธรรมลายรดน้ำ หีบพระธรรมไม้ฉลุลาย ธรรมาสน์ไม้ทรงบุษบก กล่องใส่คัมภีร์ฝังมุก และ สมุดข่อยและหนังสือคัมภีร์ต่าง ๆ เป็นต้น
วัดสุวรรณคีรี (จังหวัดสงขลา)

วัดสุวรรณคีรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเนินริมทะเลสาบสงขลา ในตำบลหัวเขา อำเภอสิงหนคร จังหวัดสงขลา
ประวัติ.
วัดสุวรณคีรี หรือ วัดหัวเขา ไม่ปรากฏว่าใครเป็นผู้สร้าง ซึ่งชาวบ้านจะเรียกว่า วัดออก ชื่อนี้เพราะอยู่ทางทิศตะวันออกของวัดบ่อทรัพย์) สร้างประมาณ พ.ศ. 2379 ในอดีตกาลเคยเป็นวัดร้างมาก่อน ต่อมาได้รับการบูรณะให้เป็นวัดสำคัญประจำเมืองสงขลาฝั่งแหลมสน โดยท่านพระยาสุวรรณคีรีสมบัติ (บุญหุ้ย) ผู้สำเร็จราชการเมืองสงขลา (พ.ศ. 2328–2354) บูรณะขึ้นเป็นวัดหลวง เป็นสถานที่ที่ถือน้ำสาบานหรือน้ำพิพัฒน์สัตยาของเหล่าข้าราชการบเมืองสงขลา วัดได้รับพระราชทานวิสุงคามสีมาเมื่อ พ.ศ. 2320
เมื่อครั้งสมเด็จพระมหาสมณเจ้า กรมพระยาวชิรญาณวโรรส เสด็จตรวจการณ์คณะสงฆ์ พ.ศ. 2455 ได้กล่าวถึงวัดสุวรรณคีรีไว้ว่า "...วัดสุวรรณคีรี ตั้งอยู่บนเนินเขา มีลานขึ้นไปเป็นชั้นๆกว้างขวาง มีต้นไม้ใหญ่ร่มรื่น ของก่อสร้างก็เป็นชิ้นเป็นอัน อุโบสถใหญ่และกุฏีก่ออิฐถือปูน หลังคามุงกระเบื้องทั้งนั้น เสียแต่ปล่อยให้ชำรุดทรุดโทรมและปล่อยให้รกเรี้ยว มีพระ 6 รูป ไม่พอจะรักษา ได้ทราบว่าเป็นอย่างนี้ เพราะชาวบ้านไม่นับถือพระครูญาณโมลี รังเกียจในความประพฤติของพระครู ไม่มีใครไปทำบุญและช่วยธุระ บางบ้านถึงไม่ใส่บาตรฯ..."
วัดสุวรรณคีรีเป็นวัดประจำตระกูล ณ สงขลาและสุวรรณคีรี ได้รับการดูแลบูรณะจากลูกหลานของตระกูล ณ สงขลาตลอดมาและเมื่อย้ายเมืองสงขลาจากท่าแหลมสนมายังตำบลบ่อยางเมื่อ พ.ศ. 2339 ทำให้วัดขาดการดูแลทรุดโทรมลง จน พ.ศ. 2516–2517 จึงได้มีการบูรณะใหม่อีกครั้งโดยพระครูคลิ้ง ธมฺมรกฺขิโต (พันธุอุบล) เจ้าอาวาสรูปที่ 9
อาคารเสนาสนะ.
วัดสุวรรณคีรีมีการทำกำแพงกันดินด้วยหินภูเขา 3 ระดับ มีทางเดินและบันไดเชื่อมต่อกันระหว่างวัดปูด้วยกระเบื้องหน้าวัวโบราณ ลวดลายบนกระเบื้องสวยงาม 
อุโบสถขนาดกว้างประมาณ 8.25 เมตร ยาว 15.90 เมตร มีภาพจิตรกรรมฝาผนังถูกน้ำฝนลบเลือนเกือบหมดแล้ว ภายในประดิษฐานพระพุทธรูปปางมารวิชัย เจดีย์ก่ออิฐฉาบปูนตกแต่งด้วยปูนปั้นศิลปะอิทธิพลตะวันตก เจดีย์จีนทำด้วยหินแกรนิต หอระฆัง ซุ้มเสมาประดับด้วยปูนปั้นละเอียดงดงาม เจดีย์หน้าวัดสุวรรณคีรี ชาวบ้านล่ำลือกันว่าหินที่ล้อมรอบเจดีย์องค์นี้งอกขึ้นมาเอง ต่อมาชาวบ้านได้ช่วยกันบูรณะใหม่มีการทาสีให้ดูสวยงาม รอบ ๆ ฐานพระเจดีย์ทั้ง 4 ทิศ มีรูปพระสาวกปูนปั้นนูนต่ำประนมมืออยู่ภายในวงกลม
แอร์ดรอป (คริปโทเคอร์เรนซี)

แอร์ดรอป  เป็นกระบวนการแจกจ่ายโทเคนคริปโทเคอร์เรนซี ไปยังวอลเลตของผู้อื่น โดยมักจะมีวัตถุประสงค์เพื่อประชาสัมพันธ์และโฆษณาให้บุคคลทั่วไปสนใจและเริ่มรู้จักโทเคนในกลุ่มคนที่กว้างขึ้น แอร์ดรอปใช้โซเชียลมีเดียในการกระจายข่าวสารโดยแจกโทเคนใหม่เข้าไปในวอลเลตเดิม หรืออาจจะเป็นวอลเลตใหม่ของผู้ใช้งาน 
ในสหรัฐอเมริกาเริ่มมีการอภิปรายเรื่องของภาษีเงินได้ของรายได้ที่เกิดจากโทเคนที่ได้รับ Airdrops ตั้งเป้าที่จะใช้ประโยชน์จากผลกระทบของเครือข่ายโดยการมีส่วนร่วมกับผู้ถือสกุลเงินที่ใช้บล็อคเชน เช่น Bitcoin หรือ Ethereum ในสกุลเงินหรือโครงการของพวกเขา
วัดเกาะแก้ว (จังหวัดพระนครศรีอยุธยา)

วัดเกาะแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลกะมัง อำเภอพระนครศรีอยุธยา จังหวัดพระนครศรีอยุธยา มีเนื้อที่ประมาณ 9 ไร่
เมื่อประมาณกว่า 300 ปีล่วงมาแล้ว วัดเกาะแก้วคือทางแม่น้ำป่าสักในทุกวันนี้ ที่ตั้งของวัดมีอาณาเขตกว้างขวางกว่าปัจจุบันนี้มาก แต่เนื่องจากเป็นบริเวณท้องคุ้ง โดยเฉพาะที่ปากคลองข้าวสาร เมื่อถึงฤดูน้ำ น้ำจะไหลเชี่ยวอย่างรุนแรงและมีลักษณะม้วนเป็นน้ำวน จึงทำให้กระแสน้ำกัดเซาะตลิ่งพังลงไปทุกปี ๆ จนอุโบสถหลังเก่าถูกกัดเซาะพังลงไปในแม่น้ำทั้งหลัง ทำให้บริเวณพื้นที่ของวัดแคบลงโดยลำดับ ปัจจุบันทางวัดได้รวบรวมอาณาเขตของวัดร้างบริเวณใกล้เคียงที่ชื่อ "วัดปราสาท" เข้ารวมเข้าไว้
วัดเกาะแก้วมีความเกี่ยวเนื่องกับสมเด็จพระเจ้ากรุงธนบุรี คือเคยเป็นที่ตั้งค่ายของกองทัพไทยค่ายหนึ่งใน 9 ค่าย ในสมัยอยุธยาวัดเกาะแก้วคงจะเป็นท่าเรือจ้างสำหรับประชาชนพลเมืองข้ามฟากไปมาเป็นประจำ และคงจะเป็นวัดที่มีชื่อเสียง หรือมีความสำคัญอีกวัดหนึ่ง
โบราณวัตถที่คงหลงเหลืออยู่คือ เจดีย์และพระพุทธรูปเนื้อสำริดอายุกว่า 300 ปี
วัดจอมแจ้ง (จังหวัดแม่ฮ่องสอน)

วัดจอมแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สะเรียง อำเภอแม่สะเรียง จังหวัดแม่ฮ่องสอน ตรงทางเข้าเมืองอำเภอแม่สะเรียง ใกล้กับพิพิธภัณฑ์อำเภอแม่สะเรียง ซึ่งอยู่ติดริมถนนเส้นทางหลวงหมายเลข 108 (เชียงใหม่-แม่สะเรียง-แม่ฮ่องสอน) ที่ดินตั้งวัดมีเนื้อที่ 15 ไร่ 56 ตารางวา บริเวณโดยรอบของวัดมีจุดชมวิว มองไปทางด้านทิศตะวันออกจะเห็นภาพทุ่งนาและบ้านเรือนของชาวอำเภอแม่สะเรียง
วัดจอมแจ้ง หรือ วัดพระธาตุจอมแจ้ง ตั้งวัดเมื่อ พ.ศ. 2457 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2540 วัดมีพระธาตุจอมแจ้ง ประดิษฐานพระบรมสารีริกธาตุขององค์สมเด็จพระสัมมาสัมพุทธเจ้า ซึ่งได้แก่ พระเกศาธาตุ ตามตำนานเล่าว่าสร้างโดยพระฤๅษีสี่พี่น้อง ประมาณ พ.ศ. 1000 เพื่อที่จะให้คนชาวเมืองยวมได้มากราบไหว้สักการบูชา ส่วนภายนอกเป็นที่ตั้งของพระธาตุจอมแจ้ง บริเวณฐานด้านล่างของพระธาตุจอมแจ้งมีหลักศิลาประทับรอยมือของต๊ะ หรือครูบาเจ้าชัยวงศา อุโบสถของวัดมีรูปแบบศิลปะล้านนา ภายในมีพระพุทธรูปและพระประธานและยังมีรูปจำลองของพระเจ้าสิทธัตถะตั้งอยู่บริเวณหน้าพระประธาน ทรงเครื่องกษัตริย์ จิตรกรรมฝาผนังในอุโบสถเขียนเรื่องราวพระเวสสันดรชาดกและภาพพุทธประวัติเขียนประดับไว้โดยรอบ ภายนอก
ธันวา ราศีธนู

ธันวา กวีศิลปะ เป็นที่รู้จักในชื่อ ธันวา ราศีธนู (9 ธันวาคม พ.ศ. 2513 – 7 กันยายน พ.ศ. 2564) เป็นนักร้องลูกทุ่งและเพื่อชีวิตชายชาวไทย และเป็นศิลปินในสังกัดอาร์สยาม มีผลงานเป็นที่รู้จัก เช่น "ไก่ตาฟาง", "กิ้งก่าทอง", "กบเฒ่า" และ "11 ร.ด." เป็นต้น
ประวัติ.
ธันวาเกิดเมื่อวันที่ 9 ธันวาคม พ.ศ. 2513 ที่อำเภอศรีบุญเรือง จังหวัดอุดรธานี (ปัจจุบันขึ้นกับจังหวัดหนองบัวลำภู) เขาเป็นคนสุดท้องจากพี่น้องทั้งหมด 3 คน มารดาเสียชีวิตด้วยโรคมะเร็ง เป็นเหตุให้เขาจบการศึกษาแค่ชั้นประถมศึกษาปีที่ 6 และไม่มีโอกาสได้ศึกษาต่อในระดับที่สูงขึ้นไป เขาจึงไปทำงานเป็นเด็กท้ายรถสายศรีบุญเรือง - ขอนแก่น เป็นเวลา 2 ปี ต่อมาบิดามีภรรยาใหม่ เขาและพี่น้องได้ย้ายไปอาศัยอยู่จังหวัดเพชรบูรณ์ตามบิดา แต่เขาไม่สามารถเข้ากับครอบครัวใหม่ของบิดาได้ จึงตัดสินใจเข้าสู่กรุงเทพมหานครเพื่อสู้ชีวิตและเดินตามความฝัน เขาไปทำงานเป็นลูกจ้างทั่วไป จนกระทั่งได้พบกับเพื่อนเก่าที่เคยเป็นนักดนตรี เขาและเพื่อนจึงร่วมก่อตั้งวงทานตะวันขึ้นมา ต่อมาสมาชิกวงต่างแยกย้ายกันไป ส่วนธันวานั้นยังคงเดินตามฝันในฐานะอาชีพนักร้องและนักดนตรี
วงการบันเทิง.
เขาออกผลงานสตูดิโออัลบั้มถึง 3 ชุด โดยใน พ.ศ. 2544 เขาได้ออกอัลบั้มชุด "แผ่ราศี" มีเพลง "หัวอกแม่" ที่บอกเล่าเรื่องราวเกี่ยวกับมารดาของเขา หลังจากนั้นใน พ.ศ. 2545 เขาได้ออกอัลบั้ม "นักสู้ของแม่" และ พ.ศ. 2547 ได้ออกอัลบั้ม "วันที่ฉันรอ" จัดจำหน่ายโดยไลท์มีเดียบางกอก
พ.ศ. 2549 ธันวาประสบความสำเร็จจากผลงานเพลง "ไก่ตาฟาง" โดยได้รับความนิยมจากทางภาคใต้มาก่อน จนกระทั่งสถานีวิทยุลูกทุ่งมหานครได้เปิดเพลงดังกล่าว ทำให้เพลงของเขาเป็นที่รู้จักไปทั่วประเทศรวมถึงประเทศเพื่อนบ้าน
ต่อมาได้เป็นศิลปินสังกัดอาร์สยาม มีผลงานเพลงเป็นที่รู้จักเป็นจำนวนมาก อาทิ "กิ้งก่าทอง", "ฉันไม่ใช่ยกทรง", "ลาโง่", "กบเฒ่า", "ปลาไหล", "11 ร.ด.", "ควาย" เป็นต้น นอกจากนี้ เขาได้ร่วมหุ้นกับพี่สาวเปิดธุรกิจเย็นตาโฟที่จังหวัดปทุมธานีเมื่อ พ.ศ. 2560
การเสียชีวิต.
ในเดือนสิงหาคม พ.ศ. 2564 เขาติดเชื้อโรคโควิด-19 และเสียชีวิตในวันที่ 7 กันยายน พ.ศ. 2564 เวลา 23:00 น. ที่ โรงพยาบาลคามิลเลียน กรุงเทพมหานคร สิริอายุได้ 50 ปี โดยการเสียชีวิตของเขานั้นมีคนในวงการรวมถึงแฟนเพลงร่วมแสดงความอาลัยเป็นจำนวนมาก เช่น บ่าววี, ภัควรรธน์ ลีละเมฆินทร์ มีพิธีฌาปนกิจศพในวันเดียวกันที่วัดท่าซุงทักษินาราม อำเภอบางไทร จังหวัดพระนครศรีอยุธยา
ผลงานเพลง.
อัลบั้มพิเศษ.
เบญจรงค์ (ธันวาคม 2555).
เป็นอัลบั้มที่รวม 5 ศิลปินเพื่อชีวิตค่ายอาร์สยาม ซึ่งหลวงไก่ได้ร้องร่วมกับ ธันวา ราศีธนู, ทรงกลด ฌา-มา, วิด ไฮเปอร์, และ บ่าววี
อีสานตลาดแตก (กรกฏาคม 2557).
อัลบั้มพิเศษ อีสานตลาดแตก เป็นอัลบั้มพิเศษ กับการรวมเพลงใหม่ล่าสุด มารวมอยู่ที่นี่ โดยศิลปินเลือดอีสานจากค่าย อาร์ สยาม
ร่วมกับ เอ๋ พจนา อาร์สยาม,สนุ๊ก สิงห์มาตร อาร์สยาม,ร็อกอังกอร์ อาร์สยาม,จ๋า ร็อกแปดแสน อาร์สยาม,แมน มณีวรรณ อาร์สยาม,ไนท์ คนบ้านนา อาร์สยาม,เต้ย อาร์สยาม,เอ็กซ์ อาร์สยาม,ปอ ปริชาต อาร์สยาม,เปรม อาร์สยาม และ 4 ราศี (ธันวา ราศีธนู,สิงหา,พฤษภา,มีนา อาร์สยาม)
นอกจากจากเพลงรักเพลงแรงแนวสิงสาราสัตว์แล้วยังมีผลงานเพลงอกหักอีกมากมายซึ่งก็ได้รับความนิยมมากเช่นกัน อาทิ เช่น
.ใจบาดเจ็บ
.ในความทรงจำ
.โครตคิดถึง
.คนเดียวในดวงใจ
.ตีหม้อ
.หมาในใจเธอ
.เด็กพี่ขี้เมา
.ต่างคนต่างเจ็บ
.ภาวนา
.พราง
.คนมันจะไป
.ผีเสื้อหลงป่า
.ผีเสื้อกับเต่า
.สุดแค้นแสนรัก
ส่วนเพลงอกหักที่เศร้าที่สุด ได้ยินที่ไหนคือเศร้าสุดๆคือเพลง
องค์การบริหารส่วนตำบลท่าพญา

องค์การบริหารส่วนตำบลท่าพญา เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลท่าพยา ในอำเภอปากพนัง จังหวัดนครศรีธรรมราช เดิมมีฐานะเป็นสภาตำบลท่าพยาใน พ.ศ. 2517 ก่อนที่จะยกฐานะเป็นองค์การบริหารส่วนตำบลท่าพยาในวันที่ 30 มกราคม พ.ศ. 2539 ปัจจุบันเขตองค์การบริหารส่วนตำบลท่าพญามีประชากร 4,646 คน
พื้นที่องค์การบริหารส่วนตำบลท่าพญาประกอบไปด้วย 10 หมู่บ้านในตำบลท่าพยา อนึ่งชื่อขององค์การบริหารส่วนตำบลท่าพญา เดิมสะกดตามชื่อตำบล คือ "องค์การบริหารส่วนตำบลท่าพยา" ต่อมาได้เปลี่ยนเป็น "องค์การบริหารส่วนตำบลท่าพญา" เพื่อให้สะกดถูกต้องตามพจนานุกรมฉบับราชบัณฑิตยสถาน ส่วนชื่อ "ตำบลท่าพยา" ยังสะกดตามประวัติศาสตร์ของพื้นที่ตำบลเดิม ซึ่งกร่อนมาจากคำว่า "ตำบลท่าพระยา" ในตอนแรกตั้งตำบล ในสมัยพระเจ้ากรุงธนบุรีหรือพระเจ้าตากสินมหาราช เมื่อครั้งยกทัพไปตีเมืองไทรบุรี ในพ.ศ.ใดไม่ทราบแน่ชัด เล่ากันว่าพระเจ้ากรุงธนบุรีได้ยกทัพมาถึงที่นี่ ข้าราชการบริพารเมืองนครศรีธรรมราชมาคอยถ้าทัพของพระเจ้าตากสินมหาราชที่ปากทางนี้ จึงเรียกบริเวณนี้ว่า “ท่าพระยา” แล้วจึงกลายมาเป็น “ท่าพยา” ในภายหลัง ก่อนหน้านี้จะเรียกว่า “ท่าถ้าพระยา” แต่คนภาคใต้จะเรียกภาษาถิ่นว่า “ท่าพยา” และยังสะกดเป็น "ตำบลท่าพยา" จนถึงปัจจุบัน มีพื้นที่รับผิดชอบ 19.45 ตารางกิโลเมตร หรือคิดเป็นพื้นที่ 12,156.25 ไร่
ทอมัส ดิเลนีย์

ทอมัส ยอเซฟ ดิเลนีย์ (เกิด 3 กันยายน ค.ศ. 1991) เป็นนักฟุตบอลชาวเดนมาร์ก ปัจจุบันลงเล่นในตำแหน่งกองกลางตัวรับให้แก่เซบิยา สโมสรในลาลิกา และทีมชาติเดนมาร์ก
ดิเลนีย์ เริ่มต้นอาชีพของเขากับโคเปนเฮเกน โดยลงเล่นมากถึง 249 นัดและทำ 24 ประตู ช่วยให้ทีมชนะเลิศเดนิชซูเปอร์ลีกา 5 สมัย และเดนิสคัพ 4 สมัย หลังขากนั้นเขาย้ายไปประเทศเยอรมนี กับแวร์เดอร์เบรเมิน และโบรุซีอาดอร์ทมุนด์ เขาลงเล่น 107 นัดในบุนเดิสลีกา ก่อนที่จะย้ายไปเซบิยาในปี ค.ศ. 2021 ด้วยค่าตัว 6 ล้านยูโร
ดิดลนีย์ เริ่มต้นลงเล่นให้กับทีมชาติเดนมาร์กชุดใหญ่ ตั้งแต่ปี ค.ศ. 2013 เขาเป็นส่วนหนึ่งของทีมในการแข่งขันฟุตบอลโลก 2018 และการผ่านเข้าสู่รอบรองชนะเลิศฟุตบอลชิงแชมป์แห่งชาติยุโรป 2020
ทีมชาติ.
ดิเลนีย์ลงเล่นให้แก่ทีมชาติเดนมาร์กรุ่นอายุไม่เกิน 18 ปีครั้งแรกในเดือนตุลาคม ค.ศ. 2008 เขาลงเล่นให้แก่ทีมชาติชุดนี้สามนัดและลงเล่นให้แก่ทีมชาติรุ่นอายุไม่เกิน 19 ปีอีก 11 นัด
วันที่ 11 สิงหาคม ค.ศ. 2010 เขาลงเล่นนัดแรกให้แก่ทีมชาติเดนมาร์กรุ่นอายุไม่เกิน 21 ปีในเกมกระชับมิตรที่พบกับอิตาลี
ดิเลนีย์ลงเล่นนัดแรกให้แก่ทีมชาติชุดใหญ่ครั้งแรกเมื่อวันที่ 15 ตุลาคม ค.ศ. 2013 ในฟุตบอลโลก 2014 รอบคัดเลือกที่พบกับมอลตา
เดือนมิถุนายน ค.ศ. 2018 เขามีชื่อติดทีมชาติชุดลุยศึกฟุตบอลโลก 2018 ที่รัสเซีย
เขามีชื่อติดทีมชาติเดนมาร์กในการแข่งขันฟุตบอลชิงแชมป์แห่งชาติยุโรป 2020 ซึ่งเขาทำประตูแรกในนามทีมชาติในรอบก่อนรองชนะเลิศที่พบกับเช็กเกีย
ชีวิตส่วนตัว.
ดิเลนีย์เกิดที่เดนมาร์กและใช้ช่วงเวลาในการเล่นในระดับเยาวชนที่นั่น พ่อของเขาก็เกิดที่เดนมาร์กแต่ก็มีเชื้อสายอเมริกันผ่านทางปู่ของเขาที่เกิดในสหรัฐ ดิเลนีย์ก็มีเชื้อสายไอริชผ่ายทางปู่ทวดของเขาซึ่งย้ายถิ่นฐานจากไอร์แลนด์ไปสหรัฐในช่วงทศวรรษ 1840 ซึ่งเป็นช่วงทุพภิกขภัยครั้งใหญ่ 
ดิเลนีย์ตาบอดสีเขียว-แดง
เกียรติประวัติ.
โคเปนเฮเกน
โบรุสซีอาดอร์ทมุนท์
รางวัลส่วนตัว
เดวี กลาสเซิน

เดวี กลาสเซิน (เกิด 21 กุมภาพันธ์ ค.ศ. 1993) เป็นนักฟุตบอลชาวดัตช์ที่เล่นในตำแหน่งกองกลางให้แก่อายักซ์ในเอเรอดีวีซีและทีมชาติเนเธอร์แลนด์
ทีมชาติ.
วันที่ 5 มีนาคม ค.ศ. 2014 กลาสเซินลงเล่นนัดแรกให้แก่ทีมชาติเนเธอร์แลนด์ชุดใหญ่ภายใต้การคุมทีมของลูวี ฟัน คาลในเกมกระชับมิตรที่พบกับฝรั่งเศสที่สตาดเดอฟร็องส์ในปารีส เขาถูกเปลี่ยนตัวลงเล่นในนาทีที่ 72 แทนที่เวสลีย์ สไนเดอร์ ซึ่งนัดนั้น เนเธอร์แลนด์เป็นฝ่ายแพ้ไป 2–0 อย่างไรก็ตาม กลาสเซินกลายเป็นผู้เล่นคนที่ 100 ที่ได้ลงเล่นนัดแรกให้แก่ทีมชาติเนเธอร์แลนด์ในขณะที่ลงเล่นในระดับสโมสรให้แก่อายักซ์
วันที่ 31 มีนาคม ค.ศ. 2015 เขาทำประตูในนามทีมชาติ ช่วยให้ทีมเอาชนะสเปนในเกมกระชับมิตร 2–0
เกียรติประวัติ.
อายักซ์
รางวัลส่วนตัว
คณะกรรมการโอลิมปิกโมร็อกโก

คณะกรรมการโอลิมปิกโมร็อกโก (อักษรย่อ CNOM, รหัสไอโอซี: MAR) เป็นคณะกรรมการโอลิมปิกแห่งชาติที่เป็นตัวแทนของประเทศโมร็อกโกสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2502 มีสำนักงานใหญ่ตั้งอยู่ที่ประเทศโมร็อกโก เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากโมร็อกโกเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
หยาง ต้ง

หยาง ต้ง (604–619) เป็นที่รู้จักในประวัติศาสตร์ดั้งเดิมในพระนาม กษัตริย์แห่งเยฺว่ (越王) หรือ พระนามจีน หฺวางไท่จู่ (皇泰主), พระนามหลังสวรรคต (ถวายโดยหวัง ซื่อชง) จักรพรรดิกง (恭皇帝) พระนามเดิม เหรินจิ่น (仁謹) เป็นจักรพรรดิของจีนสมัยราชวงศ์สุย ระหว่างเกิดความวุ่นวายที่แผ่ไปทั่วอาณาจักรสุยในช่วงปลายประวัติศาสตร์ราชวงศ์ จักรพรรดิสุยหยางพระอัยกาของพระองค์ ปล่อยให้พระองค์ดูแลเมืองหลวงทางตะวันออก ลั่วหยาง และหลังจากที่จักรพรรดิสุยหยางถูกปลงพระชนม์โดยนายพลอวี้เหวินฮั่วจี๋ในปีค.ศ. 618 ขุนนางราชวงศ์สุยในลั่วหยางประกาศให้หยาง ตง เป็นจักรพรรดิ อย่างไรก็ตาม ในไม่ช้าหนึ่งในขุนนางเหล่านั้น หวัง ซื่อชง ก็ได้ยึดอำนาจ และในปีค.ศ. 619 หยาง ตง ได้สละราชบัลลังก์แก่เขา สิ้นสุดราชวงศ์สุย ในไม่ช้าพระองค์ก็ถูกปลงพระชนม์ตามคำสั่งของหวัง ซื่อชง
แอร์ดรอป (แอปเปิล)

แอร์ดรอป  เป็นบริการเฉพาะกิจที่เป็นกรรมสิทธิ์ในระบบปฏิบัติการไอโอเอสและแมคโอเอสของแอปเปิลอิงค์ ซึ่งเปิดตัวใน Mac OS X Lion (Mac OS X 10.7) และไอโอเอส 7 โดยสามารถถ่ายโอนไฟล์ระหว่างคอมพิวเตอร์แมคอินทอชที่รองรับและอุปกรณ์ไอโอเอส ซึ่งหมายถึงการสื่อสารไร้สายระยะใกล้
ก่อนหน้า OS X Yosemite (OS X 10.10) และภายใต้ OS X Lion, Mountain Lion และ Mavericks (OS X 10.7–10.9 ตามลำดับ) โปรโตคอลแอร์ดรอปในแมคโอเอสแตกต่างจากโปรโตคอลแอร์ดรอปของไอโอเอส ดังนั้นทั้งสองจึงไม่สามารถทำงานร่วมกันได้ OS X Yosemite และรุ่นที่ใหม่กว่ารองรับโปรโตคอลแอร์ดรอปของไอโอเอส ซึ่งใช้สำหรับการถ่ายโอนระหว่างแมคและอุปกรณ์ไอโอเอส ตลอดจนระหว่างคอมพิวเตอร์แมคสองเครื่องในรุ่นปี ค.ศ. 2012 หรือใหม่กว่า และใช้ทั้ง Wi-Fi และบลูทูธ โหมดดั้งเดิมสำหรับโปรโตคอลแอร์ดรอปรุ่นเก่า (ซึ่งใช้ Wi-Fi เท่านั้น) ระหว่างคอมพิวเตอร์แมครุ่นปี 2012 หรือเก่ากว่า (หรือคอมพิวเตอร์ที่ใช้ OS X Lion ผ่าน OS X Mavericks) และคอมพิวเตอร์แมคเครื่องอื่นก็สามารถใช้ได้จนถึง macOS Mojave
แอฟเปิลเปิดเผยว่าไม่จำกัดขนาดของไฟล์ที่แอร์ดรอปสามารถถ่ายโอนได้
ความปลอดภัยและความเป็นส่วนตัว.
AirDrop ใช้การเข้ารหัส TLS กว่าแอปเปิ้ลที่สร้างขึ้นโดยตรงแบบ peer-to-peer Wi-Fi การเชื่อมต่อสำหรับการถ่ายโอนไฟล์ วิทยุ Wi-Fi ของแหล่งที่มาและเป้าหมายอุปกรณ์สื่อสารโดยตรงโดยไม่ต้องใช้การเชื่อมต่ออินเทอร์เน็ตหรือ Wi-Fi Access Point 
รายละเอียดทางเทคนิคของ AirDrop และเป็นกรรมสิทธิ์แบบ peer-to-peer โปรโตคอล Wi-Fi ที่เรียกว่าแอปเปิ้ล Link โดยตรงแบบไร้สาย (AWDL) ได้รับการออกแบบย้อนกลับและส่งผลให้การใช้งานโอเพนซอร์สการตีพิมพ์เป็นนกฮูกและ OpenDrop
มีรายงานหลายกรณีที่ผู้ใช้อุปกรณ์ iOS ที่ตั้งค่าความเป็นส่วนตัว AirDrop เป็น "ทุกคน" ได้รับไฟล์ที่ไม่ต้องการจากคนแปลกหน้าในบริเวณใกล้เคียง ปรากฏการณ์นี้เรียกว่า ไฟกระพริบทางไซเบอร์ผู้ใช้สามารถควบคุมการตั้งค่า AirDrop ของตนได้อย่างเต็มที่และจำกัดผู้ที่สามารถส่งไฟล์ได้ โดยมีตัวเลือกสำหรับ "ทุกคน" "เฉพาะผู้ติดต่อ" หรือ "ปิด" iOS 13 ไม่แสดงภาพขนาดย่อบนพรอมต์อีกต่อไปเมื่อได้รับภาพที่ส่งโดยคนแปลกหน้า
ในระหว่างการจับมือครั้งแรก อุปกรณ์แลกเปลี่ยนแฮช SHA-256 แบบเต็มของหมายเลขโทรศัพท์และที่อยู่อีเมลของผู้ใช้ ซึ่งอาจถูกใช้โดยผู้โจมตีเพื่อสรุปหมายเลขโทรศัพท์และในบางกรณีที่อยู่อีเมลเอง
สะพานเวเรซาโน่-นาร์โรว์

สะพานเวเรซาโน่-นาร์โรว์ (-ə-'-noh"; ถูกเรียกอีกอย่างหนึ่งว่า สะพานเวเรซาโน่ เป็นที่รู้จักกันภายในเมืองว่า เวเรซาโน่ แต่เดิมมีชื่อว่า สะพานเวราซาโน่-นาร์โรว์ (Verrazano-Narrows Bridge (มีตัวอักษร "z" เพียง 1 ตัว)) หรือ สะพานนาร์โรว์"') เป็นสะพานแขวนเชื่อมโบโรฮ์เกาะสแตเทนและบรุกลิน ในนครนิวยอร์ก ทอดข้ามเดอะนาร์โรว์ ซึ่งเป็นแหล่งน้ำที่เชื่อมระหว่างอ่าวนิวยอร์กบนซึ่งค่อนข้างจะปิดกับอ่าวนิวยอร์กล่าง และมหาสมุทรแอตแลนติก และเป็นทางข้ามช่องแคบเพียงแห่งเดียวของเดอะนาร์โรว์ ลักษณะเป็นสะพานสองชั้น รองรับเส้นทางของอินเตอร์สเตด 278 จำนวน 13 ช่องจราจร โดยชั้นบนมี 7 ช่องจราจร และชั้นล่างมี 6 ช่องจราจร สะพานนี้ตั้งชื่อตามจิโอวานี เดอ เวเรซาโน่ ซึ่งใน ค.ศ. 1524 เป็นนักสำรวจยุโรปคนแรกที่เข้าสู่ท่าเรือนิวยอร์กและแม่น้ำฮัดสัน
60000

60000 (หกหมื่น) เป็นจำนวนธรรมชาติที่อยู่ถัดจาก 59999 (ห้าหมื่นเก้าพันเก้าร้อยเก้าสิบเก้า) และอยู่ก่อนหน้า 60001 (หกหมื่นเอ็ด) เป็นตัวเลขปัดเศษ เป็นค่าของ <math>\varphi</math>(F25).
เจ้าหญิงเฮ็นรีเอ็ทเทอแห่งเชอไนช์-คาโรลัท

เจ้าหญิงเฮ็นรีเอ็ทเทอแห่งเชอไนช์-คาโรลัท  ประสูติเมื่อวันที่ 25 พฤศจิกายน ค.ศ. ค.ศ. 1918 เป็นพระธิดาพระองค์สุดท้องใน เจ้าชายโยฮัน เกออร์คแห่งเชอไนช์-คาโรลัท และ เออร์มิน ร็อยส์แห่งเกรซ โดยหลังจากที่พระบิดาสิ้นพระชนม์ในปี ค.ศ. 1920 พระมารดาของพระนางได้อภิเษกสมรสครั้งที่สองในปี ค.ศ. 1922 กับ จักรพรรดิวิลเฮ็ล์มที่ 2 แห่งเยอรมนี โดยพระมารดามีพระบุตร 5 พระองค์ แต่พระมารดาทรงตัดสินพระทัยที่จะทรงนำเจ้าหญิงเฮ็นรีเอ็ทเทอ มาเลี้ยงดู ณ เมืองดอร์น โดย จักรพรรดิวิลเฮ็ล์มที่ 2 ทรงไม่ขอยุ่งเกี่ยวกับบรรดาพระบุตรทั้ง 4 ของพระวรราชชายาพระองค์ที่ 2 ยกเว้นพระนาง เนื่องจาก จักพรรดิวิลเฮ็ล์ม ทรงรู้สึกรักใคร่เอ็นดูพระนางเป็นพิเศษ โดยทุกเช้า พระนางมีหน้าที่คอยถวายพระสุธารส (กาแฟ) ให้องค์จักรพรรดิ ซึ่งเป็นสมเด็จพระราชบิดาเลี้ยง
เจ้าหญิงเฮ็นรีเอ็ทเทอเชอไนช์-คาโรลัท ทรงเข้าพิธีเสกสมรสกับเจ้าชายคาร์ล ฟรันทซ์แห่งปรัสเซีย พระโอรสใน เจ้าชายโจอาคิมแห่งปรัสเซีย พระราชโอรสใน จักรพรรดิวิลเฮ็ล์มที่ 2 แห่งเยอรมนี เมื่อวันที่ 6 สิงหาคม ค.ศ. 1940 ณ ที่ประทับของพระองค์ที่ดอร์น รับพระราชทานพระอิสริยยศ เจ้าหญิงแห่งปรัสเซีย พระชายา มีพระบุตรดังนี้
ไอรีน เมานต์แบ็ตเทน มาร์เชอเนสแห่งคาริสบรูก

ไอรีน เมานต์แบ็ตเทน มาร์เชอเนสแห่งคาริสบรูก  เกิดเมื่อวันที่ 4 กรกฎาคม ค.ศ. 1890 เป็นบุตรีใน วิลเลียม เดนิสัน เอิร์ลที่ 2 แห่งลอนเดสบะระ และ เลดีเกรซ เฟรน โดยบิดาและมารดาของเธอ มาจากตระกูลขุนนางเก่าแก่ของประเทศอังกฤษ เธอจึงถือได้ว่า กำเนิดเกิดมาในชนชั้นสูงศักดิ์
เลดีไอรีน ฟรานเซส แอ็ดซา เดนิสัน เข้าพิธีสมรสกับ อเล็กซานเดอร์ เมานต์แบ็ตเทน มาร์ควิสแห่งคาริสบรูก เมื่อวันที่ 19 กรกฎาคม ค.ศ. 1917 ณ โบสถ์หลวง พระราชวังเซนต์เจมส์ กรุงลอนดอน โดยลอร์ดและเลดีแห่งคาริสบรูกมีธิดาเพียงหนึ่งคนคือ 
โดบภายหลังการสมรสและถือเป็นสมาชิกพระราชวงศ์อังกฤษ เธอรับตำแหน่งต่อจาก เจ้าหญิงเบียทริซแห่งสหราชอาณาจักร ในฐานะประธานโรงพยาบาลแฟรงก์ เจมส์ เมโมเรียล ที่ อีสต์คาวส์ ในปี ค.ศ. 1946 โดยดำรงตำแหน่งดังกล่าวจนกระทั่งกระทรวงสาธารณสุขแห่งชาติเข้ามาบริหารในปี ค.ศ. 1948 ไอรีน เมานต์แบ็ตเทน มาร์เชอเนสแห่งคาริสบรูก ถึงแก่กรรมลงเมื่อวันที่ 16 เมษายน ค.ศ. 1956 สิริอายุ 65 ปี
ไลก์อูห์อาห์

"ไลก์อูห์อาห์" (รู้จักในชื่อ "Like OOH-AHH") เป็นซิงเกิ้ลเดบิวต์ที่ขับร้องโดยวงเกิร์ลกรุ๊ปเกาหลีใต้ ทไวซ์ จัดจำหน่ายโดยเจวายพีเอนเตอร์เทนเมนต์ เมื่อวันที่ 20 ตุลาคม 2015 โดยเป็นซิงเกิลนำจากเพลงเดบิวต์ เดอะสตอรีบีกินส์ เขียนและเรียบเรียงโดย แบล็กอายด์พิลซึง และซัมเลวิส
องค์ประกอบเพลง.
"ไลก์อูห์อาห์" ได้รับการอธิบายว่าเป็นเพลงแดนซ์แบบ "color pop" ที่มีองค์ประกอบของฮิปฮอป ร็อค และ R&B ทีมงานแต่งเพลงประกอบด้วย แบล็กอายด์พิลซึง และนักแต่งเพลง ซัมเลวิส ซึ่งเป็นที่รู้จักในด้านการผลิตผลงานที่ประสบความสำเร็จเช่น "โอนลียู" ของ มิสเอ
มิวสิกวิดีโอ.
เมื่อวันที่ 20 ตุลาคม 2558 มิวสิกวิดีโอของเพลงได้รับการเผยแพร่ทางออนไลน์ กำกับการแสดงโดยทีมโปรดักชั่น Naive (คิมยองโจและยูซึงอู)
วิดีโอเริ่มต้นด้วย ทไวซ์ ในโรงพยาบาลที่ทรุดโทรมซึ่งเต็มไปด้วยซอมบี้ อย่างไรก็ตาม สมาชิกแทบจะไม่สังเกตเห็นพวกเขาเลย และยังคงเต้นและร้องเพลงต่อไปในห้องโถง หลังคา รถบัส และนำไปสู่พื้นที่ในที่สุดพร้อมกับซอมบี้เอง มันจบลงเมื่อซอมบี้ตัวหนึ่งได้ยินเสียงหัวใจของเขาเต้นและค่อยๆ กลับกลายเป็นมนุษย์
เมื่อวันที่ 11 พฤศจิกายน 2016 เพลงไลก์อูห์อาห์ มียอดวิวถึง 100 ล้านครั้งบนแพลตฟอร์มยูทูบ ทำให้ ทไวซ์ เป็นเกิร์ลกรุ๊ปเค-ป็อป วงที่สี่ที่บรรลุเป้าหมายนี้ ทไวซ์ กลายเป็นศิลปินหญิง เค-ป็อป วงแรกที่มีมิวสิกวิดีโอสามเพลงที่มีผู้ชมถึง 200 ล้านครั้ง เนื่องจากเพลง "ไลก์อูห์อาห์" มียอดดูถึงเป้าหมายในวันที่ 2 พฤศจิกายนของปีถัดไป
เชิงพาณิชย์.
"ไลก์อูห์อาห์" เดบิวต์ที่อันดับ 22 ในชาร์ตดิจิทัลของแกออน จนกระทั่งถึงตำแหน่งสูงสุดที่อันดับ 10 สามเดือนหลังจากเปิดตัว นอกจากนี้ยังขึ้นสูงสุดที่อันดับ 6, 27 และ 49 ใน World Digital Song Sales ของ บิลบอร์ดชาร์ต, บิลบอร์ดเจแปนฮอต 100 และ ฟิลิปปินส์ ฮอต 100 ตามลำดับ
"ไลก์อูห์อาห์" มียอดสตรีมทะลุ 100 ล้านสตรีมในเดือนกุมภาพันธ์ 2017 และยอดดาวน์โหลด 2,500,000 ครั้ง ในเดือนกรกฎาคม 2018 บนแกออนมิวสิกชาร์ต
เวอร์ชันภาษาญี่ปุ่น.
เมื่อวันที่ 24 กุมภาพันธ์ 2017 ทไวซ์ได้ประกาศอย่างเป็นทางการว่าพวกเขาจะเดบิวต์ในญี่ปุ่นในวันที่ 28 มิถุนายน พวกเขาได้ออกอัลบั้มรวมเพลงที่ชื่อว่า #ทไวซ์ ซึ่งประกอบด้วยเพลงสิบเพลงรวมถึง "ไลก์อูห์อาห์" เวอร์ชันภาษาเกาหลีและภาษาญี่ปุ่น เนื้อเพลงภาษาญี่ปุ่นเขียนโดย Yhanael
ชาร์ตเพลง.
<templatestyles src="Col-begin/styles.css"/>